**PAXTA TOLASINI SERTIFIKATLASh VA TOY VAZNINI TORTISh XIZMATLARINI KO‘RSATISh YuZASIDAN ShARTNOMA**

**\_\_\_\_\_\_\_\_\_\_\_ - son**

**“\_\_ ”** \_\_\_\_\_\_  **2024-yil Toshkent shahar**

O‘zbekiston Respublikasi Qishloq xo‘jaligi vazirligi huzuridagi Agrosanoat majmui ustidan nazorat qilish inspeksiyasi qoshidagi “Qishloq xo‘jaligi mahsulotlari sifatini baholash markazi” DM (keyingi o‘rinlarda “Bajaruvchi”) nomidan Nizom va Buyruq asosida faoliyat yurituvchi direktor J.Karimov bir tomondan, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (keyingi o‘rinlarda “Buyurtmachi”) nomidan Nizom asosida faoliyat yurituvchi \_\_\_\_\_\_\_\_\_\_\_\_\_\_\_\_\_ ikkinchi tomondan quyidagi mazmundagi shartnomani tuzdilar.

**ShARTNOMADA QO‘LLANILADIGAN TERMINLAR VA BELGILAShLAR**:

**«Buyurtmachi» - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**«Bajaruvchi»** - “Qishloq xo‘jaligi mahsulotlari sifatini baholash markazi” DM **To‘da** - bir sanoat va seleksiya navi hamda turiga taalluqli bo‘lgan, sifati bo‘yicha bitta yuk hujjatlari bilan rasmiylashtirilgan paxta tolasi toylarining miqdori.

**Paxta tolasi sertifikatlash va toy vaznini tortish xizmatlar** – Bajaruvchining faoliyat turi bo‘lib, asosan quyidagilarni qamrab oladi:

- korxonada ishlab chiqarishda uning pressdan chiqishida yoki buyurtmachining tayyor mahsulotlar omborida saqlanayotgan har qaysi paxta tolasi toyidan sinab ko‘rish uchun namunalar olish;

- tanlab olingan namunalarni identifikatsiyalash;

- buyurtmachining vakili bilan birgalikda paxta tolasi toylarini vaznini tortish;

- namunalarni sinab ko‘rish uchun mintaqaviy laboratoriyaga yetkazib berish;

- namunani sinab ko‘rish;

- sifati bo‘yicha bir xil bo‘lgan (nav, tip) paxta tolasi to‘dalariga muvofiqlik sertifikati (nomuvofiqlik dalolatnomasi) rasmiylashtirish;

- paxta tolasi toyining sifati va og‘irligi yuzasidan kelib chiqadigan e’tirozlarni Buyurtmachining vakillari bilan toylar saqlanayotgan joyida hal etish.

1. **ShARTNOMA PREDMETI**
	1. Ushbu shartnoma Bajaruvchi tomonidan paxta tolasini sertifikatlash bo‘yicha xizmatlar ko‘rsatishda va Buyurtmachining vakili bilan birgalikda paxta tolasi toylarini vaznini tortish bo‘yicha tomonlar o‘rtasidagi munosabatlarni belgilaydi.
	2. Xizmatlar ushbu shartnoma asosida O‘zbekiston Respublikasi hududida taqdim etiladi.
	3. Buyurtmachi paxta tolasining toylarini sertifikatlash va tortish bo‘yicha xizmatlar uchun to‘lovni muvofiqlik sertifikatini (nomuvofiqlik dalolatnomasini) va toylar vaznini tortish dalolatnomasini berish fakti bo‘yicha Bajaruvchi bilan ikki tomonlama shartnomalar asosida, bajarilgan ishlar dalolatnomasi imzolanganda (bajarilgan) va Bajaruvchi tomonidan berilgan hisob varaq-faktura asosida amalga oshiradi.
	4. Bajaruvchi O‘zbekiston Respublikasi hududida ishlab chiqarilgan paxta tolasini sertifikatlaydi va vaznini aniqlaydi. Paxta tolasini sertifikatlash O’z DSt 604 «Paxta tolasi. Texnikaviy shartlar» Davlat standartiga muvofiq amalga oshirilishi kerak. Paxta tolasini sertifikatlash va tortish amaldagi qonun xujjatlariga muvofiq amalga oshiriladi.

**2.TARAFLARNING HUQUQ VA MAJBURIYaTLARI**

**2.1. Buyurtmachining majburiyatlari:**

**2.1.1.** Buyurtmachi Bajaruvchining vakillari uchun joy (xona) bilan ta’minlaydi. (Faqat ishlab chiqarish jarayonidan nomuayan muddatlarda namuna olinganda.)

**2.1.2.** Buyurtmachining tayyor mahsulotlar omborida saqlanayotgan paxta tolasi toylaridan namunalarni olish va toy vazni tortish jarayonlari uchun sharoit yaratish hamda toylarni taqdim qilish uchun avtokara va tarozi bilan ta’minlab berish.

**2.1.3.**  Ushbu shartnoma shartlariga muvofiq ko‘rsatilgan xizmatlar uchun to‘lovni o‘z vaqtida to‘lash.

**2.1.4**. Sertifikatlangan paxta tolasi toylariga berilgan muvofiqlik sertifikati amal qilish muddatlarida toylarni O’z DSt 841 davlat standartlarida belgilangan talablar asosida saqlash.

**2.1.5.** Buyurtmachi doimo sertifikatlashtirish talablarini bajarishi, shu jumladan sertifikatlashtirish idorasi tomonidan unga yetkazilgan tegishli o‘zgarishlarni amalga oshirishi.

**2.1.6** Buyurtmachi tomonidan uzluksiz ishlab chikarishni sertifikatlashtirish mavjud bo‘lganda, sertifikatlashtirilgan maxsulot doimo ushbu maxsulotga doyr talablarga muvofik bo‘lishini ta’minlash.

**2.1.7**. Buyurtmachi sertifikatlashtirish soxasiga binoan sertifikatlashtirishga da’volarini takdim qilish.

 **2.1.8**. Buyurtmachi boshka shaxslarga takdim kiladigan sertifikatlashtirish to‘grisidagi xujjatlarning nusxalari to‘lik yoki sertifikatlashtirish sxemasida ko‘rsatilgandek aks ettirilishini ta’minlash.

 **2.1.9**. Buyurtmachining sertifikatlashtirish talablariga rioya kilish imkoniyatlariga ta’sir etishi mumkin bulgan o‘zgarishlar to‘g‘risida buyurtmachi darxol sertifikatlashtirish organiga xabar berish.

 **2.1.10.** Buyurtmachi sertifikatlashtirish talablariga rioya kilishga tegishli va unga ma’lum bo‘lgan barcha shikoyatlar to‘g‘risida yozuvlar olib borishi, ushbu yozuvlarni sertifikatlashtirish organiga uning rasmiy talabiga binoan takdim kiladi.

**2.**1.11. Buyurtmachining sertifikatlashtirish talablariga rioya kilish imkoniyatlariga ta’sir etishi mumkin bo‘lgan o‘zgarishlar to‘g‘risida buyurtmachi darxol sertifikatlashtirish organiga xabar beradi.

 **2.2. Bajaruvchining majburiyatlari:**

**2.2.1.** Paxta tolasini yettinchi sxemasi bo‘yicha (har bir to‘dasiga) 100% toyma-toy sinovdan o‘tkazish O’z DSt 604 «Paxta tolasi. Texnikaviy » standartining HVI tizimidan yoki klasserlik usuli parametrlariga muvofiq sertifikatlash.

- tip;

- 1/32 dyuym koddagi tolaning shtapel uzunligi;

- nav va sinf;

- I-II navlar uchun mikroneyr ko‘rsatkichi;

- yuqori o‘rtacha uzunlik;

- nur qaytarish koeffitsienti;

\*- solishtirma uzilish kuchi;

\*- sarg‘ishlik darajasi;

\*- Tresh kod (iflos aralashmalar maydoni)– iflos aralashmalar soni;

\*- uzilishdagi uzayish;

\*- uzunlik bo‘yicha bir xillik indeksi;

\*- kalta tolalar indeksi;

\* Izox: Klasserlik usulida ko‘rsatkichlar aniqlanmaydi.

**2.2.2.** Sifat va miqdori bo‘yicha paxta tolasi partiyasining qabul qilish dalolatnomasi rasmiylashtirilgan kundan boshlab 15 ish kuni mobaynida Buyurtmachiga quydagi xujjatlar to‘plamini taqdim etadi:

- muvofiqlik sertifikati yoki nomuvofiqlik dalolatnomasi nusxasi;

- muvofiqlik sertifikati ilovasi nusxasi;

- sinov dalolatnomasi nusxasi;

- toyma-toy tortish dalolatnomasi nusxasi.

**2.2.3.** Agarda ishlab chiqarish jarayonida O’z DSt 841 davlat standartlarida belgilangandek toylarni vaznini tortish uchun xatoligi yo‘l qo‘yiladigan ko‘pi bilan ±0,5 kg.dan (sinash shkalasining bo‘linish birligi-ko‘pi bilan 0,2 kg) ortiqcha tarozilar o‘rnatilgan va foydalanilgan taqdirda Bajaruvchi toylarni tortish ishlarini to‘xtatish xuquqiga ega.

**2.2.4.** O‘zbekiston Respublikasi xududida paxta tolasini toylarini sertifikatlash va vaznini o‘lchash natijalari bo‘yicha Buyurtmachining davolarini ko‘rib chiqish hamda ularni xal qilish uchun zarur choralarni ko‘rish.

**3. HISOB-KITOB TARTIBI**

**3.1.** Paxta tolasining toylarini sertifikatlash va tortish bo‘yicha xizmatlar usuliga qarab xizmatlar uchun to‘lovlar Bajaruvchining tasdiqlangan narxlari (kalkulyatsiya) asosida belgilanadi.

**3.1.1**. Narxlar o‘zgarganda, Buyurtmachi va Bajaruvchi o‘rtasidagi o‘zaro xisob-kitoblar o‘zgargan narxlarda amalga oshiriladi hamda ular Bajaruvchi tomonidan tasdiqlangan kunidan boshlab xisoblanadi.

**3.2.** Paxta tolasining toylarini sertifikatlash va tortish bo‘yicha xizmatlar uchun to‘lovni Buyurtmachi muvofiqlik sertifikatini (nomuvofiqlik dalolatnomasini) va toylar vaznini tortish dalolatnomasini berish fakti bo‘yicha ushbu shartnoma asosida, bajarilgan ishlar dalolatnomasi imzolanganda (bajarilgan) va Bajaruvchi tomonidan berilgan hisob varaq-faktura asosida amalga oshiradi.

**3.3.** Buyurtmachi ishlab chiqarish jarayonida namuna olinganda har oyning 10-sanasidan kechiktirmasdan yoki bir martalik buyurtma berilganda ko‘rsatilgan xizmatlar xajmi hisobidan Bajaruvchiga 15% oldindan to‘lovni amalga oshiradi va qolgan 85% miqdorini hisob faktura berilgan muddatdan 5 ish kunida o‘tkazadi.

**3.4.** Ko‘rsatilgan xizmatlar xajmi bo‘yicha 15 ish kuni ichida Bajaruvchi, Buyurtmachiga ushbu shartnomaning 2.2.2. banda ko‘rsatilgan xujjatlarni taqdim etadi va bajarilgan ishlar dalolatnomasini hamda ko‘rsatilgan xizmatlar xajmi uchun hisob varaq-faktura beradi.

**3.5.** Buyurtmachi 5 ish kuni ichida bajarilgan ishlar dalolatnomasi va hisob varaq-fakturani imzolashi kerak.

**3.6.** Bajarilgan ishlar dalolatnomasi va hisob varaq-faktura taqdim qilingan kundan boshlab 30 (o‘ttiz) ish kuni mobaynida Buyurtmachi ko‘rsatilgan xizmatlar xajmi uchun qolgan pul miqdorini to‘lashi kerak.

**4. TARAFLARNING JAVOBGARLIGI.**

**4.1.** Ko‘rsatilgan xizmatlar haqini o‘z vaqtida to‘lamaganlik uchun Buyurtmachi Bajaruvchiga o‘tkazib yuborilgan har bir kun uchun kechiktirilgan to‘lov summasining
0,5 foizi miqdorida, ammo kechiktirilgan to‘lov summasining 50 foizidan ortiq bo‘lmagan miqdorida penya to‘laydi.

**4.2.**Bajaruvchi xizmatlarni o‘z vaqtida yoki to‘liq amalga oshirmaganlik uchun o‘tkazib yuborilgan har kuniga majburiyat bajarilmagan qismining 0,5 foizi miqdorida, ammo bajarilmagan majburiyatning 50 foizidan ortiq bo‘lmagan miqdorida penya to‘laydi.

**5.  NIZOLARNI HAL QILISh TARTIBI**

**5.1.** Agar Buyurtmachi ko‘rsatilgan xizmatlarga nisbatan e’tiroz yoki shikoyatlar bilan murojat qilsa, Buyurtmachi ularni Bajaruvchiga O‘zbekiston Respublikasining amaldagi qonunchiligida belgilangan muddatlarda bildirishga xaqlidir.

**5.2.** Taraflar nizoni sudgacha hal qilish (talabnoma yuborish) tartibiga amal qilib, o‘zaro kelishuvga erishmagan taqdirda, kelishmovchilik va nizolar javobgar joylashgan tumanlararo iqtisodiy sudida O‘zbekiston Respublikasining amaldagi qonunchiligi bo‘yicha hal qilinadi.

**6. TARAFLARNING KORRUPSIYaGA QARShI KURAShISh BO‘YIChA MAJBURIYaTLARI**

 **6.1.** Shartnoma bo‘yicha o‘z majburiyatlarini bajarishda taraflar korrupsiyaga qarshi kurashish bo‘yicha qoidalarga, shu jumladan amaldagi qonunlarga rioya etilishini ta’minlaydi, ya’ni tomonlar bir-biriga yoki davlat ishtirokidagi tashkilot xodimiga pora berish yoki pora berishda vositachilik qilish, moddiy yoki nomoddiy naf olishdan tiyilishi lozim, Taraflar ushbu harakatlarning oldini olish bo‘yicha chora-tadbirlar qabul qilinishini kafolatlaydi.

 **6.2.** Taraflar korrupsiyaga qarshi qoidalar buzganda yoki asosli gumonlar yuzaga kelganda darhol yozma ravishda telefon pochta orqali yoki ishonch telefoni orqali bir-birini xabardor qilish majburiyatini oladi. Bunda tomonlar yuzaga kelgan holatga oydinlik kiritish maqsadida yozma izoh talab qilish huquqiga ega va murojaatni olgan tomon 10 (o‘n) ish kuni mobaynida tushuntirish berishi yoki o‘z fikrini bildirishi mumkin.

 **6.3.** Mazkur bobning talablari bajarilmaganda. shu jumladan beigilangan muddatda korrupsion xavf-xatar bartaraf etilmasa. taraflar amalga oshirgan choralar korrupsion holatni pasayishiga olib kelmasa, boshqa tomon shartnomani bekor qilish huquqiga ega yoki uning ijrosini to‘xtatib qo‘yishi mumkin.

**7. BOShQA ShARTLAR**

**7.1.** Mazkur shartnoma 2 (ikki) nusxada tuzilib, taraflar tomonidan imzolangan vaqtdan boshlab kuchga kiradi va 31.12.2024 yilga qadar amal qiladi.

**7.2.** Agar taraflardan birontasi shartnoma muddati tugashidan bir oy (30 kalendar kuni) oldin shartnomani o‘zgartirish yoki bekor qilish masalasida ikkinchi tarafga murojaat qilmasa shartnoma keyingi kalendar yil uchun uzaytirilgan hisoblanadi.

**7.3.** Taraflarning xar biri ushbu shartnomani amalda bo‘lgan davrida bekor qilishlik uchun 30 kun oldin yozma ravishda xabardor qiladi va ushbu shartnomani muddatidan oldin bekor qilish uchun taraflarning o‘zaro kelishuvi asosida, o‘zaro kelishuvga erishilmagan taqdirda, sud orqali hal etadi. Shartnoma bir tomonlama bekor qilinishiga yo‘l qo‘yilmaydi.

**7.4.** Taraflar lozim darajada bajarishga yengib bo‘lmaydigan kuch, ya’ni favqulodda va muayyan sharoitlarda oldini olib bo‘lmaydigan vaziyatlar (fors-major)ning umumiy qoidalarini tan oladilar.

**7.5.** Shartnomaga taraflarning kelishuvi bilan qo‘shimcha va o‘zgartilishlar kiritilishi mumkin. Shartnomaga har qanday o‘zgartirish va qo‘shimchalar yozma ravishda rasmiy-lashtirilib, taraflar tomonidan imzolangan so‘ng kuchga kiradi.

**7.6.** Mazkur shartnoma bilan tartibga solinmagan masalalar O‘zbekiston Respublika-sining Fuqarolik kodeksi va amaldagi boshqa normativ-huquqiy hujjatlar bilan tartibga solinadi.

**8. TARAFLARNING MANZILLARI VA BANK REKVIZITLARI**

|  |  |  |
| --- | --- | --- |
| **«BUYuRTMAChI»** |  | **«BAJARUVChI»** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Rahbar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ m.o‘. imzo  |  | O‘zbekiston RespublikasiQishloq xo‘jaligi vazirligi huzuridagi Agrosanoat majmui ustidan nazorat qilish inspeksiyasi qoshidagi “Qishloq xo‘jaligi mahsulotlari sifatini baholash markazi” DMManzil: Toshkent shahar, Shayxontohur tumani, Xadra mavzesi, 27 uy. AKB Turon bank Yunusobod filiali. h/r: 20210000700904085001, MFO: 00446,STIR: 305604153, OKED: 71200Direktor \_\_\_\_\_\_\_\_\_\_\_\_\_\_J.Karimov m.o‘. imzo |